
 23.4.2018
 BG
 Официален вестник на Европейския съюз
 L 102/5
 РЕГЛАМЕНТ ЗА ИЗПЪЛНЕНИЕ (ЕС) 2018/614 НА КОМИСИЯТА
 от 20 април 2018 година
 за одобряване на азоксистробин като активно вещество за употреба в биоциди от продуктови типове 7, 9 и 10
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 9, параграф 1, буква а) от него,
 като има предвид, че:
 (1)
 На 13 април 2014 г. Обединеното кралство получи заявление за одобряване на активното вещество азоксистробин за употреба в биоциди от продуктов тип 7 — консерванти за покрития, продуктов тип 9 — консерванти за влакна, кожа, гума и полимеризирани материали, и продуктов тип 10 — консерванти за строителни материали, както са описани в приложение V към Регламент (ЕС) No 528/2012.
 (2)
 В съответствие с член 8, параграф 1 от Регламент (ЕС) No 528/2012 на 1 декември 2016 г. Обединеното кралство представи докладите за оценката заедно със своите препоръки.
 (3)
 На 3 октомври 2017 г. Комитетът по биоцидите изготви становищата на Европейската агенция по химикали, като взе предвид заключенията на оценяващия компетентен орган.
 (4)
 Съгласно тези становища може да се очаква, че биоцидите от продуктови типове 7, 9 и 10, които съдържат азоксистробин, отговарят на изискванията на член 19, параграф 1, буква б) от Регламент (ЕС) No 528/2012, при условие че са спазени определени спецификации и условия, свързани с тяхната употреба.
 (5)
 Поради това е целесъобразно азоксистробинът да бъде одобрен за употреба в биоциди от продуктови типове 7, 9 и 10 при спазване на определени спецификации и условия.
 (6)
 В становищата се прави заключението, че азоксистробинът отговаря на критериите за много устойчиво (vP) и токсично (Т) вещество съгласно приложение XIII към Регламент (ЕО) No 1907/2006 на Европейския парламент и на Съвета (2). Това означава, че азоксистробинът отговаря на условията, посочени в член 10, параграф 1, буква г) от Регламент (ЕС) No 528/2012, и поради това следва да се смята за кандидат за замяна.
 (7)
 Съгласно член 10, параграф 4 от посочения регламент одобрението на дадено активно вещество, което се смята за кандидат за замяна, следва да се издава за срок, не по-дълъг от 7 години.
 (8)
 Тъй като азоксистробинът отговаря на критериите за много устойчиво (vP) вещество съгласно приложение XIII към Регламент (ЕО) No 1907/2006, следва изделията, третирани с азоксистробин или съдържащи азоксистробин, да бъдат етикетирани по подходящ начин при пускането им на пазара.
 (9)
 Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
 (10)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 Азоксистробинът се одобрява като активно вещество за употреба в биоциди от продуктови типове 7, 9 и 10 при спазване на спецификациите и условията, посочени в приложението.
 Член